মহামাৰী ৰূপ ধাৰণ কৰা ক'ৰ'না ভাইৰাছত সমগ্ৰ বিশ্বত বৰ্তমান ১,১৬,৯৯৮ জন আক্ৰান্ত ব্যক্তি আছে, ইয়াৰে ৬,৪৩৭ জন লোকৰ অৱস্থা উদ্বেগজনক। আনহাতে মৃত্যু হোৱা লোকৰ সংখ্যা হৈছে ৮,২৭২।
ভাৰততো ক'ৰ'না ভাইৰাছত আক্ৰান্ত হোৱা লোকৰ সংখ্যা ১৫১ জনলৈ বৃদ্ধি পাইছে। কেন্দ্ৰীয় স্বাস্থ্য মন্ত্ৰ্যালয়ৰ বুধবাৰে এই তথ্য প্ৰকাশ কৰিছে।
উক্ত ১৫১ গৰাকী ব্যক্তিৰ ১২৬ গৰাকী ভাৰতীয় নাগৰিক হোৱাৰ বিপৰীতে ২৫ গৰাকী বিদেশী নাগৰিক।
এতিয়ালৈকে মহাৰাষ্ট্ৰত ক'ৰ'না ভাইৰাছত আক্ৰান্ত হোৱাৰ লোকৰ সংখ্যা দেশৰ বিতৰত সৰ্বাধিক। ৰাজ্যখনত আক্ৰান্তৰ সংখ্যা ৪২জন।
ইয়াৰ পিছতে কেৰালাত ২৭ গৰাকী, উত্তৰ প্ৰদেশত ১৬ গৰাকী, কৰ্ণাটকত ১১ গৰাকী আৰু দিল্লীত ১০ গৰাকী ব্যক্তি এই ভাইৰাছৰ দ্বাৰা আক্ৰান্ত হৈছে।
আক্ৰান্ত ব্যক্তিসকলৰ সংস্পৰ্শলৈ অহা ৫৭০০ গৰাকীতকৈ অধিক ব্যক্তিক বৰ্তমান নিৰীক্ষণত ৰখা হৈছে বুলি স্বাস্থ্য মন্ত্ৰ্যালয়ৰ সূত্ৰত প্ৰকাশ।
চৰকাৰী তথ্য মতে বৰ্তমানলৈকে মূঠ ১৪ গৰাকী লোকক চিকিৎসালয়ৰ পৰা যাবলৈ দিয়া হৈছে। ইয়াৰ ভিতৰত যোৱা মাহত হস্পিটেলৰ পৰা যাবলৈ দিয়া কেৰালাৰ ৩ গৰাকী লোকো আছে।
ভাৰত চৰকাৰে সংক্ৰমণ প্ৰতিৰোধ কৰাৰ বাবে ৩১ মাৰ্চলৈকে আফগানিস্তান, ফিলিপাইনছ, মালেছিয়া, টুৰ্কী, য়ুৰোপিয়ান য়ুনিয়ন আৰু বৃটেইনৰ পৰা অহা লোকৰ ভাৰতত প্ৰৱেশ বন্ধ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
